**แบบฟอร์มการเขียนแบบถอดประสบการณ์การเรียนรู้ด้านการเรียนการสอน**

**1.ชื่อ-สกุล ผู้เล่าเรื่อง** ดร.สัณห์สิรี เมืองมาลย์ คณะเทคนิคการแพทย์

 ดร.พัชรี ปราศจาก คณะเทคนิคการแพทย์

 ผศ.อังสนา โยธินารักษ์ คณะเทคนิคการแพทย์

**2. ชื่อ-สกุล ผู้บันทึก** ดร.สุวรรณา ตระกูลสมบูรณ์ คณะเทคนิคการแพทย์

 ผศ.ดร.พรรณนภา เภาทอง คณะเทคนิคการแพทย์

**3. บทบาท หน้าที่และความรับผิดชอบของผู้เล่าเรื่อง**

อาจารย์ประจำคณะเทคนิคการแพทย์ มหาวิทยาลัยรังสิต ที่ได้ผ่านการอบรมเรื่อง Active Learning และทดลองนำมาใช้

**4. เรื่องที่เล่า**

การจัดการเรียนการสอนแบบ Active Learning (Basic concepts) ผู้เล่า ดร.สัณห์สิรี เมืองมาลย์

การจัดการเรียนการสอนแบบ Active Learning ในรูปแบบการเรียนแบบห้องเรียนกลับทาง
(Flipped classroom) ผู้เล่า ดร.พัชรี ปราศจาก

การจัดการเรียนการสอนแบบ active learning ในรูปแบบการเรียนเป็นทีม (Team-Based Learning) ผู้เล่า ผศ.อังสนา โยธินารักษ์

**5. บริบทหรือความเป็นมาของเรื่องที่เล่า**

ตามพระราชบัญญัติการศึกษาแห่งชาติ พ.ศ. 2542 ได้กำหนดความมุ่งหมายการจัดการศึกษาต้องเป็นไปเพื่อพัฒนาผู้เรียนให้เป็นมนุษย์ที่สมบูรณ์ทั้งร่างกายและสติปัญญา ความรู้ คุณธรรม โดยการจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้และถือว่าผู้เรียนมีความสำคัญ ฉะนั้นรูปแบบการจัดการการสอนจึงถือว่าเป็นกุญแจสำคัญเพื่อปลดล็อคให้ผู้เรียนเกิดการเรียนรู้อย่างมีประสิทธิภาพสูงสุด การจัดการเรียนการสอนในปัจจุบันจึงต้องปรับเปลี่ยนไปจากเดิมที่เน้น “การท่องจำมากกว่าการคิดวิเคราะห์ การเรียนการสอนที่ไม่สอดคล้องกับสถานการณ์จริงเมื่อออกไปทำงาน ไม่ได้มีการฝึกให้ผู้เรียนเรียนรู้ตลอดชีวิต และไม่สามารถทำงานเป็นทีมได้” มาเป็นรูปแบบการจัดการเรียนการสอนที่เน้นการเรียนรู้แบบ Active Learning ให้มากขึ้น

 Active Learning เป็นกระบวนการจัดการเรียนรู้ที่มุ่งเน้นให้ผู้เรียนเกิดการเรียนรู้สูงสุด โดยเฉพาะอย่างยิ่งการเรียนรู้ในระดับทักษะการคิดขั้นสูง อันประกอบด้วย การวิเคราะห์ การสังเคราะห์ และการประเมินค่า ซึ่งลักษณะสำคัญของการจัดการเรียนการสอนรูปแบบนี้เป็นการเปิดโอกาสให้ผู้เรียนมีส่วนร่วมในกระบวนการเรียนรู้ สามารถสร้าง  องค์ความรู้ และจัดระบบการเรียนรู้ด้วยตนเอง อีกทั้งเป็นการเสริมสร้างความรับผิดชอบ การมีวินัยในการทำงานแก่ผู้เรียน ซึ่งสอดคล้องกับการฝึกให้ผู้เรียนมีคุณลักษณะและทักษะของ 21st Century Skills สำหรับเทคนิคการจัดการเรียนการสอนแบบ Active Learning มีหลายรูปแบบ ได้แก่ การเรียนแบบร่วมมือ (Cooperative Learning) การเรียนโดยใช้ปัญหาเป็นฐาน (Problem-Based Learning) การเรียนการสอนแบบกลุ่มย่อย (Small Group Teaching/Learning) การเรียนรู้ด้วยตนเอง (Self-Directed Learning) การใช้กระบวนการกลุ่มเพื่อร่วมกันวิเคราะห์ (Group Analysis/Learning) ร่วมกันแก้ไขปัญหา (Group Problem-Solving) การเรียนเป็นทีม (Team-Based Learning) ตลอดจนการเรียนรู้จากการปฏิบัติ (Learning by Doing/Activities) การเรียนแบบห้องเรียนกลับทาง (Flipped classroom) ฯลฯ โดยการจัดการเรียนการสอนลักษณะนี้จะประสบความสำเร็จได้นั้น องค์ประกอบที่สำคัญนอกจากผู้เรียนแล้ว คือ “อาจารย์ผู้สอน” มีความจำเป็นอย่างยิ่งที่อาจารย์ผู้สอนต้องมีความรู้ และความเข้าใจเกี่ยวกับรูปแบบของการจัดการเรียนการสอน การประเมินผล และมีทักษะการสอนแบบ Active Learning

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ**

**การจัดการเรียนการสอนแบบ Active Learning (Basic concepts) ผู้เล่า ดร.สัณห์สิรี เมืองมาลย์**

วิธีการการจัดรูปแบบการเรียนการสอนแบบ Active Learning นั้น แบ่งออกเป็น 3 กลุ่มใหญ่คือ

1. จัดการเรียนการสอนในห้องเรียนขนาดใหญ่ (a large classroom) มีจำนวนนักศึกษามาก สามารถรูปแบบการเรียนการสอนได้หลายวิธี เช่น

 -Think/pair/share ให้นักศึกษาจับคู่กันแล้วพูดอภิปรายในประเด็นที่สอน

 - Write/pair/share ให้นักศึกษาจับคู่กันแล้วเขียนอภิปรายในประเด็นที่สอน

 - Student summaries ให้นักศึกษาสรุปในประเด็นที่สอน

 - Free write ให้นักศึกษาเขียนอภิปรายได้อย่างอิสระ

2. จัดการเรียนการสอนในห้องเรียนขนาดเล็ก (a small classroom) มีจำนวนนักศึกษาน้อย สามารถรูปแบบการเรียนการสอนได้หลายวิธี เช่น

 - Two columns methods แบ่งนักศึกษาเป็น 2 กลุ่มแล้วอภิปรายในประเด็นที่ขัดแย้งหรือตรงข้ามกัน

 - Roundtable นักศึกษาทุกคนร่วมอภิปรายในประเด็นที่ให้ไปแบบโต๊ะกลม

 - Corners จัดตั้งมุมประเด็นต่างๆให้นักศึกษาได้เลือกแสดงความคิดเห็น

3. จัดการเรียนการสอนแบบใช้กิจกรรมพิเศษ (special types of learning activities) มีหลายวิธี เช่น

 - Problem-based learning

 - Flipped classroom

 - Team-based learning

 - Integrated learning

 - Project-based learning

**การจัดการเรียนการสอนแบบ Active Learning ในรูปแบบการเรียนแบบห้องเรียนกลับทาง (Flipped classroom) ผู้เล่า ดร.พัชรี ปราศจาก**

การเรียนการสอนแบบห้องเรียนกลับทาง (Flipped classroom) เป็นรูปแบบที่ให้หัวข้อบทเรียนในรายวิชานั้นๆให้นักศึกษาไปอ่านและศึกษาด้วยตนเองที่บ้านโดยหัวข้อนั้นจะไม่มีการสอนจากอาจารย์ ซึ่งอาจารย์จะให้สื่อการเรียนการสอนรวมทั้งชื่อหนังสือตามหัวข้อนั้นๆให้แก่นักศึกษารวมทั้งให้ใบงานหรือโจทย์ปัญหาเกี่ยวกับหัวข้อนั้นๆเพื่อให้นศ.ได้ร่วมอภิปรายและแสดงความคิดเห็นร่วมกับเพื่อนๆนศ.ด้วยกันและกับอาจารย์ภายในห้องเรียน ซึ่งส่วนมากมักจะทำงานเป็นกลุ่ม วิธีนี้มีข้อดีคือนักศึกษาจะรู้ทันทีว่าคำตอบของตนเองถูกต้องหรือไม่อย่างไรโดยมีอาจารย์เป็นคนแก้คำตอบที่ถูกให้และนักศึกษาจะมีความเข้าใจที่ดียิ่งขึ้นผ่านรูปแบบการอภิปราย ซึ่งจะแตกต่างจากการเรียนการสอนในรูปแบบเดิมคือ อาจารย์สอนภายในห้องเรียนและให้การบ้านหรือใบงานแก่นศ.ไปทำเองที่บ้านซึ่งอาจทำให้นักศึกษาทำไม่ได้หรือติดขัดในความรู้ด้านต่างๆ อีกทั้งนักศึกษาไม่อาจรู้ได้ว่าคำตอบของตนเองถูกต้องหรือไม่อย่างไรในทันที ณ ขณะนั้น

การจัดรูปแบบการเรียนการสอนแบบห้องเรียนกลับทางให้มีประสิทธิภาพมีขั้นตอนดังนี้

1. จัดการประชุมภายในแต่ละสาขาวิชาเพื่อทำการตกลงและหารือว่าควรจะนำรายวิชาใดมาจัดการเรียนการสอนในรูปแบบนี้ ซึ่งควรเป็นรายวิชาที่มีความยากและมีเนื้อหาเยอะ (เนื่องจากอาจารย์สอนในห้องเรียนไม่ทัน) และไม่ควรใช้กับทุกรายวิชา เนื่องจากนักศึกษาจะรับไม่ไหวและจะทำงานหนักเกินไป

 2. เมื่อเลือกรายวิชาได้แล้วควรคิดรูปแบบทั้งหมดในภาพรวมว่าจะจัดในลักษณะใดเช่น แบบทำงานเป็นกลุ่ม หรือแบบจับคู่ จำนวนนักศึกษาต่อกลุ่มเท่าไหร่และควรมีอาจารย์ประจำกลุ่มกี่คน รวมทั้งคิดรูปแบบการทดสอบความเข้าใจของนักศึกษาว่าได้รับความรู้ผ่านการเรียนในรูปแบบนี้หรือไม่ ซึ่งอาจตรวจวัดโดยการทำข้อสอบ quiz หรือ pre-test, post-test และรูปแบบการให้และเก็บคะแนน อีกทั้งควรคิดรูปแบบการเรียนการสอนทั้งก่อนที่นักศึกษาจะเข้าห้องเรียน (ซึ่งก็คือการที่ให้หัวข้อเนื้อหาและหนังสือที่จะให้นักศึกษาเรียนรู้และศึกษาเองที่บ้าน) และรูปแบบการเรียนการสอนภายในห้องเรียน (ซึ่งจะมีการอภิปรายถึงหัวข้อรายงานหรือใบงานที่อาจารย์แจกโจทย์ปัญหาไว้ก่อนหน้านี้รวมทั้งการทำข้อสอบเพื่อวัดผล) และสุดท้ายรูปแบบการเรียนการสอนภายหลังจากที่นักศึกษาเรียนเสร็จแล้ว โดยติดตามผลความรู้ความเข้าใจของนักศึกษานอกห้องเรียนเช่น อาจให้นักศึกษาทบทวนและสรุปแบบปากเปล่าให้ฟังอีกครั้ง

 3. ควรจัดทำสื่อการเรียนการสอนและแบบทดสอบในแต่ละหัวข้อของการเรียนรู้เช่น E-learning, คลิป VDO เพื่อที่จะให้นักศึกษาไปเปิดอ่านและศึกษาด้วยตนเองที่บ้าน (ซึ่งหัวข้อนั้นจะไม่มีการสอนโดยอาจารย์) นอกจากนี้ควรจัดทำข้อสอบ quiz หรือ pre-test, post-test เพื่อวัดผลการเรียนรู้ของนักศึกษา

**การจัดการเรียนการสอนแบบ active learning ในรูปแบบการเรียนเป็นทีม (Team-Based Learning) ผู้เล่า ผศ.อังสนา โยธินารักษ์**

1. ลงทะเบียนเพื่อเข้ารับการอบรมเรื่อง active learning ที่จัดโดยโครงการพัฒนาแพทยศาสตร์ศึกษาและงานวิจัยการศึกษา คณะแพทยศาสตร์ศิริราชพยาบาล ในวันที่ 24 ธันวาคม 2557

 2. นำวิธีการจัดการเรียนการสอนแบบ active learning ในรูปแบบการเรียนเป็นทีม (Team-Based Learning) มาประยุกต์ใช้กับการฝึกงานในส่วนวิชาธนาคารเลือด ของภาคการศึกษาที่ 2/2557 โดยกลุ่มเป้าหมายได้แก่ นักศึกษาปี 4 คณะเทคนิคการแพทย์ ซึ่งได้แบ่งกลุ่มนักศึกษาเป็น 3 กลุ่ม ๆ ละ 17 คน ในแต่ละกลุ่มจะมีอาจารย์เป็นที่ปรึกษา 1 คน

 3. แจกแบบทดสอบในแต่ละหัวข้อของการเรียนรู้ เช่น หมู่เลือดระบบ ABO, การเตรียมเลือดให้ผู้ป่วย เป็นต้นให้นักศึกษาได้ทำด้วยตนเอง จากนั้นให้นักศึกษาประชุมกลุ่มเพื่อหาข้อสรุปของคำตอบในแต่ละข้อ และให้ลงผลคำตอบขึ้นกระดาน

 4. รวมกลุ่ม 3 กลุ่มเข้าด้วยกัน จากนั้นอาจารย์ผู้สอนจะทำการสอนสรุปประเด็นที่สำคัญในแต่ละหัวข้อนั้น ๆ จากนั้นจะทำการวิเคราะห์โจทย์ที่อยู่ในแบบทดสอบทีละข้อ และดูผลสรุปของแต่ละกลุ่ม รวมทั้งเปิดประเด็นให้นักศึกษาได้คิดวิเคราะห์ว่าทำไมคำตอบจึงเป็นเช่นนั้น ถ้านักศึกษาคนใดตอบได้ ก็มีรางวัลเล็ก ๆ น้อย ๆ เพื่อสร้างบรรยากาศให้สนุก และอยากคิดวิเคราะห์ตามผู้สอน

 5. ทำซ้ำในข้อ 3 และ 4 โดยจะมีการแบ่งกลุ่มย่อยและรวมกลุ่มใหญ่เป็นระยะ ๆ และส่งงานให้นักศึกษาทำทีละหัวข้อการเรียนรู้

 6. ติดตามผลลัพธ์ที่ได้โดยการสังเกต และสอบถามจากนักศึกษาและอาจารย์ผู้ร่วมสอน

**7. เทคนิคหรือกลยุทธ์ที่ทำให้เกิดความสำเร็จ**

 **การจัดการเรียนการสอนแบบ Active Learning (Basic concepts)**

หลักการสำคัญที่ทำให้การเรียนการสอนในแบบ active learning ประสบความสำเร็จมี 4 อย่างคือ

1) Feedback คือการให้ข้อมูลย้อนกลับไปยังตัวผู้เรียนว่ายังขาดหรือต้องการสิ่งใดเพิ่มเติม

2) Activity การมีกิจกรรมต่างๆ ในชั้นเรียน

4) Individualization การจัดกิจกรรมการเรียนการสอนให้เหมาะสมกับความต้องการ ความพร้อม และ learning styles ของตัวผู้เรียนในแต่ละบุคคล

5) Relevance คือ ต้องให้ผู้เรียนมีความตระหนักว่าสิ่งที่เรียนสามารถนำไปเชื่อมโยงและใช้ประโยชน์ได้

**การจัดการเรียนการสอนแบบ Active Learning ในรูปแบบการเรียนแบบห้องเรียนกลับทาง (Flipped classroom)**

อาจารย์ผู้ร่วมสอนทุกท่านจะเป็นเสมือนผู้เอื้ออำนวย (facilitator) และอาจารย์ที่ปรึกษาประจำกลุ่ม เพื่อนำทางให้นศ.ไปสู่การเรียนรู้ในหัวข้อนั้น ๆ โดยอาจารย์จะเป็นผู้ชี้เป้าหมายของคำตอบในหัวข้อนั้น ๆ และคอยเปิดประเด็นคำถามให้นักศึกษาได้คิด วิเคราะห์ตามผู้สอน

**การจัดการเรียนการสอนแบบ active learning ในรูปแบบการเรียนเป็นทีม (Team-Based Learning)**

อาจารย์ผู้ร่วมสอนทุกท่านจะเป็นเสมือนผู้เอื้ออำนวย (facilitator) และอาจารย์ที่ปรึกษาประจำกลุ่ม เพื่อนำทางให้นักศึกษาไปสู่การเรียนรู้ในหัวข้อนั้น ๆ

อาจารย์ผู้สอนกลุ่มใหญ่ จะเป็นผู้ชี้เป้าหมายของคำตอบในหัวข้อนั้น ๆ และคอยเปิดประเด็นคำถามให้นักศึกษาได้คิด วิเคราะห์ตามผู้สอน

**8. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น**

 **การจัดการเรียนการสอนแบบ Active Learning (Basic concepts) และ รูปแบบการเรียนแบบห้องเรียนกลับทาง (Flipped classroom)**

อาจารย์ภายในกลุ่มหรืออาจารย์ที่มีส่วนเกี่ยวข้องทุกท่านของแต่ละสาขาวิชาที่จัดการเรียนการสอนในรูปแบบนี้

**การจัดการเรียนการสอนแบบ active learning ในรูปแบบการเรียนเป็นทีม (Team-Based Learning)**

อ.ดร.สัณห์สิรี เมืองมาลย์ และ อ.ดร.พัชรี ปราศจาก ผู้เข้าร่วมอบรม active learning ที่คณะแพทยศาสตร์ศิริราชพยาบาล

อ.ดร.อรนันท์ พรหมมาโน และ อ.ดร.จิราภรณ์ เกตุดี อาจารย์ผู้ร่วมสอนการฝึกงานในส่วนวิชาธนาคารเลือด ของภาคการศึกษาที่ 2/2557

**9. อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว**

**การจัดการเรียนการสอนแบบ Active Learning (Basic concepts)**

นักศึกษามีพื้นฐานการเรียนมาแบบ passive learning ทำให้นักศึกษาไม่มีความกระตือรือร้นเท่าที่ควรในการมีส่วนร่วมกับการเรียนแบบ active learning

**การจัดการเรียนการสอนแบบ Active Learning ในรูปแบบการเรียนแบบห้องเรียนกลับทาง (Flipped classroom)**

ขาดแคลนบุคลากรเช่น จำนวนอาจารย์ที่มีน้อยซึ่งส่งผลให้มีจำนวนนศ.ในแต่ละกลุ่มย่อยมากจนเกินไป ทำให้การเรียนในรูปแบบนี้มีประสิทธิภาพลดลง รวมถึงลักษณะเฉพาะตนของนศ.เช่น นศ.บางคนพูดมาก พูดน้อย ต่างกัน รวมทั้งบางคนก็ไม่แสดงบทบาทในกลุ่ม เพราะอาจจะเคยชินต่อการเป็นผู้ตาม หรืออาจไม่มีความรู้เพียงพอที่จะแสดงในหัวข้อนั้น ๆ

**การจัดการเรียนการสอนแบบ active learning ในรูปแบบการเรียนเป็นทีม (Team-Based Learning)**

นักศึกษาในแต่ละกลุ่มย่อยมีมากเกินไป ซึ่งอาจมีผลสืบเนื่องจากจำนวนอาจารย์ที่น้อย

นักศึกษาบางคนพูดมาก พูดน้อย ต่างกัน รวมทั้งบางคนก็ไม่แสดงบทบาทในกลุ่ม เพราะอาจจะเคยชินต่อการเป็นผู้ตาม หรืออาจไม่มีความรู้เพียงพอที่จะแสดงในหัวข้อนั้น ๆ

**10. ผลลัพธ์หรือความสำเร็จที่เกิดขึ้นคือ**

**การจัดการเรียนการสอนแบบ Active Learning (Basic concepts)**

การจัดการเรียนการสอนในวิชาชีพเทคนิคการแพทย์ ในบางรายวิชามีการจัดแบบ active learning อยู่แล้ว เช่น วิชา Special project และ clinical correlation แต่ถ้าต้องการให้ได้ผลดียิ่งขึ้นควรมีการบูรณาการในหลายกลุ่มวิชาที่มีเนื้อหาเกี่ยวเนื่องกัน จะทำให้นักศึกษาได้คิด วิเคราะห์ และสามารถเชื่อมโยงเนื้อหาที่เรียนและนำไปประยุกต์ใช้ได้

**การจัดการเรียนการสอนแบบ Active Learning ในรูปแบบการเรียนแบบห้องเรียนกลับทาง (Flipped classroom)**

 นศ.มีความรู้ความเข้าใจในแต่ละหัวข้อมากขึ้น ได้ฝึกคิดวิเคราะห์ หาเหตุผล ในแต่ละคำตอบทั้งจากการทำงานในกลุ่มร่วมกับเพื่อนๆและอาจารย์ที่ปรึกษาประจำกลุ่ม

**การจัดการเรียนการสอนแบบ active learning ในรูปแบบการเรียนเป็นทีม (Team-Based Learning)**

นักศึกษามีความรู้ความเข้าใจในแต่ละหัวข้อมากขึ้น ได้ฝึกคิดวิเคราะห์ หาเหตุผล ในแต่ละคำตอบทั้งจากการทำงานในทีม อาจารย์ที่ปรึกษาประจำกลุ่ม และอาจารย์ผู้สอนกลุ่มใหญ่

**11. การเรียนรู้ของผู้เล่าเรื่องจากประสบการณ์ความสำเร็จดังกล่าว**

การจัดการเรียนการสอนแบบ Active Learning (Basic concepts) ทำให้นักศึกษามีความตื่นตัวในการเรียนรู้ มีหลากหลายวิธี ขึ้นอยู่กับปริมาณคน และขั้นตอนในการดำเนินงาน ที่สามารถนำมาปรับใช้ได้ตามความเหมาะสม

การจัดการเรียนการสอนแบบ active learning ในรูปแบบห้องเรียนกลับทาง (Flipped classroom) ทำให้นักศึกษาได้คิดวิเคราะห์ ทำให้เกิดการเรียนรู้ที่เกิดจากตัวนักศึกษาเอง มีการช่วยเหลือกันในกลุ่ม และได้รับความรู้ผ่านการอภิปรายร่วมกับอาจารย์ภายในห้องเรียน ทำให้นศ.มีความรู้ความเข้าใจในแต่ละหัวข้อได้มากขึ้น

การจัดการเรียนการสอนแบบ active learning ในรูปแบบการเรียนเป็นทีม (Team-Based Learning) ทำให้นักศึกษาได้คิดวิเคราะห์ ทำให้เกิดการเรียนรู้ที่เกิดจากตัวนักศึกษาเอง มีการช่วยเหลือกันในทีม แบบเพื่อนช่วยเพื่อน ช่วยอธิบายในสิ่งที่เพื่อนไม่รู้ มีการให้เหตุผลของแต่ละคนในทีมว่าทำไมจึงเลือกคำตอบที่ต่างกันกับคนอื่น ๆ

**12. สมรรถนะ (ความรู้ ทักษะ หรือทัศนคติ) ของผู้เล่าเรื่อง**

ดร.สัณห์สิรี เมืองมาลย์

ได้เรียนรู้ว่าการจัดการเรียนการสอนภายในห้องเรียนเพื่อกระตุ้นการเรียนรู้ของนักศึกษาแต่ละกลุ่มมีหลากหลายวิธี ขึ้นอยู่กับปัจจัยหลายอย่าง ทั้งขนาดห้องเรียน จำนวนนักศึกษา ความสามารถในการเรียนรู้ที่ต่างกัน ระยะเวลาที่กำหนดให้ หากนำมาปรับใช้ได้อย่างถูกวิธี จะสามารถพัฒนาให้เกิดการเรียนรู้ได้เร็วขึ้น

ดร.พัชรี ปราศจาก

 ทำการสอนในวิชาชีพเทคนิคการแพทย์ เป็นเวลา 8 เดือน ได้เรียนรู้ว่านศ.แต่ละคนมีความสามารถในการเรียนรู้ที่ต่างกัน ซึ่งผู้ที่เรียนรู้ได้ช้ากว่าผู้อื่นนั้น จะสามารถพัฒนาให้เกิดการเรียนรู้ได้เร็วขึ้น โดยผ่านกระบวนการฝึกฝนที่ต้องทำให้นศ.ได้ฝึกคิดวิเคราะห์ และหาเหตุผลสนับสนุนคำตอบของเรื่องนั้น รวมทั้งการที่มีเพื่อน และอาจารย์ที่ปรึกษาช่วยนำทาง จะทำให้มีกำลังใจที่จะพัฒนาให้เกิดการเรียนรู้ได้เร็วขึ้นและมากขึ้น

ผศ.อังสนา โยธินารักษ์

ทำการสอนในวิชาชีพเทคนิคการแพย์ เป็นเวลา 18 ปี ได้เรียนรู้ว่านักศึกษาแต่ละคนมีความสามารถในการเรียนรู้ที่ต่างกัน ซึ่งผู้ที่เรียนรู้ที่ช้ากว่าผู้อื่นนั้น จะสามารถพัฒนาให้เกิดการเรียนรู้ได้เร็วขึ้น โดยผ่านกระบวนการฝึกฝนที่ต้องทำให้นักศึกษาได้ฝึกคิดวิเคราะห์ และหาเหตุผลสนับสนุนคำตอบของเรื่องนั้น รวมทั้งการที่มีเพื่อน และอาจารย์ที่ปรึกษาช่วยนำทาง จะทำให้มีกำลังใจที่จะพัฒนาให้เกิดการเรียนรู้ได้เร็วขึ้นและมากขึ้น

**13. ผลงานเชิงประจักษ์ของผู้เล่าเรื่อง คือ**

ผู้เล่าการจัดการเรียนการสอนแบบ active learning ในรูปแบบการเรียนเป็นทีม (Team-Based Learning) ให้แก่นักศึกษาปี 4 คณะเทคนิคการแพทย์ ในรายวิชาฝึกงานในส่วนวิชาธนาคารเลือด ของภาคการศึกษาที่ 2/2557 ได้รับการสนใจจากนักศึกษาเป็นอย่างมาก

ขณะที่การจัดการเรียนการสอนแบบการเรียนแบบห้องเรียนกลับทาง (Flipped classroom) ยังไม่ได้นำการเรียนการสอนในรูปแบบห้องเรียนกลับทาง (Flipped classroom) มาประยุกต์ใช้กับนศ.คณะเทคนิคการแพทย์

…………………………………………………………